rejauldu/bengali-wikipedia huggingface dataset:
দুলাল চন্দ্র বর হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন।পশ্চিমবঙ্গে দুর্দিনে কংগ্রেস, ঘর গোছাচ্ছে তৃণমূল তিনি দুইবার পশ্চিমবঙ্গ বিধানসভায়  বাগদা বিধানসভা কেন্দ্রের বিধায়ক হিসেবে নির্বাচিত হয়েছেন।List of Winners in West Bengal 2016 বর্তমানে তিনি ভারতীয় জনতা পার্টি দলের সদস্য।   রাজনৈতিক জীবন  দুলাল বরের রাজনৈতিক জীবন খুবই বর্ণময়। পশ্চিমবঙ্গের রাজনীতিতে তিনি একাধিকবার দলবদল করার জন্য বিশেষ পরিচিত। দুলাল বরের রাজনৈতিক জীবনের অধিকাংশ সময় কেটেছে সর্বভারতীয় তৃণমূল কংগ্রেস এর সাথে। ২০০১ সালের পশ্চিমবঙ্গ বিধানসভা নির্বাচনে তিনি তৃণমূল প্রার্থী হিসাবে বাগদা বিধানসভা কেন্দ্র থেকে ভোটে লড়েন এবং সেবার তিনি নিখিল ভারত ফরওয়ার্ড ব্লক প্রার্থী কমলাক্ষী বিশ্বাসের কাছে ২৩৭ ভোটে পরাজিত হন।  পরেরবার ২০০৬ সালের বিধানসভা নির্বাচনে তিনি একই কেন্দ্র থেকে তৃণমূল প্রার্থী হিসাবে ভোটে দাঁড়ান এবং এবার  তিনি নিখিল ভারত ফরওয়ার্ড ব্লক প্রার্থী কমলাক্ষী বিশ্বাসকে  ৪ হাজার ৯০৫ ভোটে পরাজিত করে প্রথমবার বিধায়ক নির্বাচিত হন।  ২০১১ সালের নির্বাচনে তিনি টিকিট পাননি। তারপরের ২০১৬ সালের বিধানসভা নির্বাচনে দুলাল বর জাতীয় কংগ্রেস  প্রার্থী হিসাবে বাগদা কেন্দ্র থেকে ভোটে দাঁড়ান এবং তৃণমূল প্রার্থী উপেন্দ্রনাথ বিশ্বাস কে ১২ হাজার ২৩৬ ভোটে হারিয়ে আরেকবার বাগদার বিধায়ক নির্বাচিত হন।  ২০১৬ সালে কংগ্রেসের টিকিটে বিধায়ক নির্বাচিত হবার কিছুদিন পর তিনি আবার পুনরায় তৃণমূলে যোগ দেন। তৃণমূলে কয়েকমাস থাকার পর ২০১৯ সালের লোকসভা নির্বাচনে দুলাল বর ভারতীয় জনতা পার্টিতে যোগদান করেন।  বিজেপিতে থাকা কালীন দুলাল বর বিজেপির এসসি-এসটি মোর্চার রাজ্য সভাপতির দায়িত্ব পান। কিন্তু ২০১৬ সালের বিধানসভা ভোটে টিকিট না পেয়ে দুলাল বর সেই পদ থেকে ইস্তফা দেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
সাউন্ডক্লাউড হল জার্মানির রাজধানী বার্লিন-এ স্থাপিত একটি অনলাইন অডিও বণ্টন ভিত্তিক প্রচারের মাধ্যম, যেটি ব্যবহারকারীকে তার নিজেস্ব তৈরীকৃত শব্দ বা সঙ্গীত আপলোড, রেকর্ড, এর উন্নীতকরণ এবং সবার উদ্দেশ্যে তা প্রচারের অধিকার প্রদান করে।  ইতিকথা সাউন্ডক্লাউড প্রতিষ্ঠিত হয় ২০০৭ সালে জার্মানির রাজধানী বার্লিনে, সুইডিশ দুই শব্দ পরিকল্পক আলেকজান্ডার এলজাং এবং ইরিক ওয়াহালফর্স দ্বারা, এবং ওয়েবসাইটটি চালু হয় ২০০৮ সালের শেষের দিকে। Jenna Wortham, SoundCloud, an Audio-Sharing Site, Hits 5 Million Users. New York Times, June 15, 2011. এটি প্রতিষ্ঠার মূল উদ্দেশ্য ছিল,সঙ্গীতজ্ঞদের একে অপরের সাথে ভাগাভাগি এবং সহযোগিতা আদান-প্রদান করা, এছাড়াও রেকর্ডিং সম্পর্কে আলোচোনা করা, কিন্তু পরবর্তীতে এটি সঙ্গীত প্রকাশনার জন্য একটি কার্যসম্পাদনামূলক ক্ষেত্র বা সরঞ্জামে রুপান্তরিত হয়। ওয়ার্ড ম্যাগাজিনের মতে, এটির প্রতিষ্ঠাকালের পরবর্তীতে খুব শিঘ্রই, সাউন্ডক্লাউড সঙ্গীতজ্ঞদের তাদের সঙ্গীত সবার উদ্দেশ্যে পরিবেশন করার জন্য একটি প্রচারের মাধ্যম হিসাবে মার্কিন জনপ্রিয় সামাজিক যোগাযোগমাধ্যম মাইস্পেস-এর প্রকটতার সাথে প্রতিযোগিতা করতে শুরু করে।  ২০১৬ সালের ২৮শে সেপ্টেম্বর, সুইডেন ভিত্তিক জনপ্রিয়  সঙ্গীত, পডকাস্ট, এবং ভিডিও দেখার সেবা প্রদানকারী প্রতিষ্ঠান স্পোটিফাই ঘোষণা করে যে, তারা সাউন্ডক্লাউডকে কেনার জন্য কর্তৃপক্ষের সাথে কথা চালিয়ে যাচ্ছে, কিন্তু ২০১৬ সালের ৮ই ডিসেম্বর, স্পোটিফাই এক বিবৃতিতে প্রকাশ করে, তারা এটির অধিগ্রহণ পরিকল্পনা পরিত্যাগ করেছে।   ২০১৭ সালের জুলাই মাসে, সাউন্ডক্লাউড ঘোষণা করে যে, লাভবান হওয়ার একটি প্রচেষ্টা হিসেবে তারা তাদের সান ফ্রান্সিস্কো, এবং লন্ডনে থাকা কার্যালয়সমূহ বন্ধ করে দিবে, এছাড়াও ৪২০ জন কর্মকর্তা-কর্মচারীর মধ্যমে ১৭৩ জনকে ছাটাই করবে, বার্লিন এবং নিউ ইয়র্কের কার্যালয়ে কাজ করা বাকী কর্মকর্তাদের দ্বারা কার্যস্পাদন করবে।https://blog.soundcloud.com/2017/07/06/note-alex-ljung/ blog.soundcloud.com  তথ্যসূত্র  বহিঃসংযোগ     বিষয়শ্রেণী:২০০৭-এ প্রতিষ্ঠিত ইন্টারনেট সম্পত্তি বিষয়শ্রেণী:ডিজিটাল অডিও বিতরণ বিষয়শ্রেণী:ফায়্যারফক্স ওএস সফটওয়্যার বিষয়শ্রেণী:ইন্টারনেট অডিও প্লেয়ার বিষয়শ্রেণী:সঙ্গীত ওয়েবসাইট বিষয়শ্রেণী:সামাজিক যোগাযোগমাধ্যম পরিসেবা বিষয়শ্রেণী:গান শোনার পরিসেবা বিষয়শ্রেণী:ভার্চুয়্যাল সম্প্রদায় বিষয়শ্রেণী:বার্লিন ভিত্তিক কোম্পানি বিষয়শ্রেণী:লন্ডন ভিত্তিক প্রতিষ্ঠান বিষয়শ্রেণী:জার্মান ইন্টানেট প্রতিষ্ঠান বিষয়শ্রেণী:জার্মান ভিত্তিক সঙ্গীত সংগঠন বিষয়শ্রেণী:মার্কিন সঙ্গীত বিষয়ক ওয়েবসাইট বিষয়শ্রেণী:লন্ডন ভিত্তিক কোম্পানি বিষয়শ্রেণী:নিউইয়র্ক সিটি ভিত্তিক কোম্পানি বিষয়শ্রেণী:সঙ্গীত স্ট্রিমিং সেবা
thumb|১৯৭২ সালে বার্টি মি বার্টি মি (ডিসেম্বর ২৫, ১৯১৮ - অক্টোবর ২২, ২০০১) সালে ইংল্যান্ডের লন্ডনের জন্ম গ্রহণ করেন।তিনি একজন পেশাদার ফুটবল খেলোয়াড় এবং ম্যানেজার। তিনি ১৯৩৮- ১৯৩৯ ডার্বি কাউন্টিতে খেলোয়াড় এবং ১৯৬৬- ১৯৭৬ সাল পর্যন্ত আর্সেনাল ফুটবল ক্লাবের ম্যানেজারের দায়িত্ব পালন করেছন।   তথ্যসূত্র   বিষয়শ্রেণী:১৯২৫-এ জন্ম বিষয়শ্রেণী:২০০১-এ মৃত্যু বিষয়শ্রেণী:ডার্বি কাউন্টি ফুটবল ক্লাবের খেলোয়াড় বিষয়শ্রেণী:আর্সেনাল ফুটবল ক্লাব ম্যানেজার বিষয়শ্রেণী:ইংরেজ পুরুষ ফুটবলার বিষয়শ্রেণী:বার্টন আলবিয়ন ফুটবল ক্লাবের খেলোয়াড় বিষয়শ্রেণী:ম্যান্সফিল্ড টাউন ফুটবল ক্লাবের খেলোয়াড় বিষয়শ্রেণী:সাউদাম্পটন ফুটবল ক্লাবের যুদ্ধকালীন অতিথি খেলোয়াড় বিষয়শ্রেণী:১৯১৮-এ জন্ম বিষয়শ্রেণী:ইংরেজ ফুটবল ম্যানেজার বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:ফুটবল উইঙ্গার বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
যে সকল রাষ্ট্রে সরকার মন্ত্রণালয়ে বিভক্ত, সেসব ক্ষেত্রে প্রতিরক্ষা মন্ত্রণালয় (Ministry of Defence) হলো সরকারের একটি অংশ যা রাষ্ট্রের প্রতিরক্ষা সংক্রান্ত বিষয়াদির দায়িত্বপ্রাপ্ত। সাধারণত এর অধীনে সকল সামরিক বিভাগসমূহ অন্তর্ভুক্ত এবং একজন প্রতিরক্ষা মন্ত্রী এই মন্ত্রণালয় নিয়ন্ত্রণ করেন।   প্রতিরক্ষা মন্ত্রণালয়ের তালিকা   আফগান প্রতিরক্ষা মন্ত্রণালয়  প্রতিরক্ষা মন্ত্রণালয় (আর্মেনিয়া)  প্রতিরক্ষা মন্ত্রণালয় (বাংলাদেশ)  প্রতিরক্ষা মন্ত্রণালয় (ব্রাজিল)  জাতীয় প্রতিরক্ষা মন্ত্রণালয় (গণচীন)  জাতীয় প্রতিরক্ষা মন্ত্রণালয় (তাইওয়ান)  প্রতিরক্ষা মন্ত্রণালয় (ফ্রান্স)  প্রতিরক্ষা মন্ত্রণালয় (ভারত)  প্রতিরক্ষা মন্ত্রণালয় (পাকিস্তান)  প্রতিরক্ষা মন্ত্রণালয় (রাশিয়া)  প্রতিরক্ষা মন্ত্রণালয় (যুক্তরাজ্য)   আরও দেখুন   প্রতিরক্ষা দফতর  * বিষয়শ্রেণী:দফতর অনুযায়ী মন্ত্রী
দাপোলি সেনানিবাস () ভারতের মহারাষ্ট্র রাজ্যের রত্নগিরি জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে দাপোলি সেনানিবাস শহরের জনসংখ্যা হল ১০,৪১২ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৮২%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে দাপোলি সেনানিবাস এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
শ্রেষ্ঠ অভিনেত্রী বিভাগে রৌপ্য ভল্লুক হল বার্লিন আন্তর্জাতিক চলচ্চিত্র উৎসবে অভিনেত্রীর সেরা অভিনয়ের জন্য প্রদত্ত পুরস্কার। দাপ্তরিক প্রতিযোগিতামূলক চলচ্চিত্রের অন্তর্ভুক্তি থেকে জুরিরা এই বিভাগে বিজয়ীদের নির্বাচন করেন।  ১৯৫৬ সালে প্রথমবার এই পুরস্কার প্রদান করা হয়। এটি প্রধান চরিত্র বা পার্শ্ব চরিত্রের জন্যও প্রদান করা হতে পারে। ১৯৬৯, ১৯৭০, ১৯৭৩, ১৯৭৪ ও ১৯৯০ সালে এই বিভাগে কোন পুরস্কার প্রদান করা হয়নি। ১৯৬৪ সালের প্রতিযোগিতায় সাচিকো হিদারি দুটি চলচ্চিত্রের জন্য এই পুরস্কার লাভ করেন, তিনিই এই রেকর্ডধারী একমাত্র অভিনেত্রী। ২০১১ সালে জুদাই-এ নাদের আজ সিমরান চলচ্চিত্রের সকল অভিনেতাদের এই পুরস্কার প্রদান করা হয়। শার্লি ম্যাকলেইন একমাত্র অভিনেত্রী, যিনি একের অধিকবার এই বিভাগে পুরস্কৃত হন।  বিজয়ী অভিনেত্রীবৃন্দ + তালিকা চাবি † একাডেমি পুরস্কার বিজয়ী ভূমিকা ‡  একাডেমি পুরস্কার মনোনীত ভূমিকা ১৯৫০-এর দশক  বছর  অভিনেত্রী  ভূমিকা  চলচ্চিত্র  মূল শিরোনাম  অভিনেতার জাতীয়তা  সূত্র. ১৯৫৬  এলসা মার্তিনেল্লি  দোনাতেল্লা  দোনাতেল্লা  Donatella    ১৯৫৭  ইভোন মিচেল  অ্যামি প্রেস্টন  ওম্যান ইন আ ড্রেসিং গাউন  Woman in a Dressing Gown    ১৯৫৮  অ্যানা মানিয়ানি  জোইয়া ‡  ওয়াইল্ড ইজ দ্য উইন্ড  Wild Is the Wind    ১৯৫৯  শার্লি ম্যাকলেইন  মেগ হুইলার  আস্ক অ্যানি গার্ল  Ask Any Girl     তথ্যসূত্র  বহিঃসংযোগ   বার্লিনালে ওয়েবসাইট  বিষয়শ্রেণী:বার্লিন আন্তর্জাতিক চলচ্চিত্র উৎসব বিষয়শ্রেণী:সেরা অভিনেত্রী বিভাগে চলচ্চিত্র পুরস্কার বিষয়শ্রেণী:শ্রেষ্ঠ অভিনেত্রী বিভাগে রৌপ্য ভল্লুক বিজয়ী বিষয়শ্রেণী:সেরা পার্শ্ব অভিনেত্রী বিভাগে চলচ্চিত্র পুরস্কার বিষয়শ্রেণী:পুরস্কার অনুযায়ী চলচ্চিত্রের তালিকা
সুদীপ্ত সাইদ খান একজন বাংলাদেশি সাংবাদিক, লেখক ও চিত্রনাট্যকার। তিনি জান্নাত (২০১৮) চলচ্চিত্রের কাহিনি রচনার জন্য ৪৩তম জাতীয় চলচ্চিত্র পুরস্কারে শ্রেষ্ঠ কাহিনীকার বিভাগে পুরস্কার লাভ করেন।  কর্মজীবন সুদীপ্ত সাইদ খান লেখালেখির শুরু ১৯৯৫ সালে। শুরুতে ছড়া লিখলেও পরে কবিতা লেখা শুরু করেন। ২০১১ সালে বাংলা একাডেমির তরুণ লেখক প্রকল্পের তৃতীয় ব্যাচে প্রশিক্ষণও নিয়েছেন তিনি।  তার প্রকাশিত বইয়ের সংখ্যা দুটি । শিশু কিশোর বিষয়ক কবিতার বই ‘রূপসী’ প্রকাশিত হয় ২০০৬ সালে। ১০ বছর বিরতি নিয়ে ২০১৬ সালে প্রকাশ করেন তার দ্বিতীয় বই, কাব্যগ্রন্থ ‘মাতাল আত্মপাঠ’।  কবিতা চর্চার পাশাপাশি তিনি লিটল ম্যাগ আন্দোলনের সঙ্গেও সম্পৃক্ত ছিলেন। ‘লিটলম্যাগ প্রাঙ্গণ’ এর নির্বাহী সম্পাদক হিসেবে দায়িত্ব পালন করেছেন। নিজের সম্পাদনায় ‘নৈর্ব্যক্তিক’ নামে একটি লিটলম্যাগ সম্পাদনাও করেছেন।  পেশাগত জীবনে সুদীপ্ত সাংবাদিকতার সঙ্গে সম্পৃক্ত। ২০০৮ সাল থেকে বিভিন্ন জাতীয় দৈনিক পত্রিকা ও নিউজ পোর্টালে সাংবাদিকতা করে বর্তমানে দৈনিক কালবেলা পত্রিকায় সহ-সম্পাদক হিসেবে কর্মরত রয়েছেন। এর আগে তিনি দৈনিক দেশরূপান্তর, প্রিয় ডটকম, চ্যানেল আই, বাংলা ট্রিবিউন, নিউজবাংলাদেশ, পাক্ষিক অনন্যা, পাক্ষিক তারকা কাগজ’সহ একাধিক অনলাইন ও পত্রিকায় কাজ করেছেন।  ২০১৮ সালে তিনি জান্নাত চলচ্চিত্রের কাহিনি রচনা করেন। এটি ছিল চলচ্চিত্রে তার প্রথম কাজ। এই চলচ্চিত্রের কাহিনি রচনার জন্য তিনি শ্রেষ্ঠ কাহিনীকার বিভাগে জাতীয় চলচ্চিত্র পুরস্কার অর্জন করেন।  পুরস্কার  শ্রেষ্ঠ কাহিনীকার বিভাগে জাতীয় চলচ্চিত্র পুরস্কার (২০১৮)  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী লেখক বিষয়শ্রেণী:বাংলাদেশী সাংবাদিক বিষয়শ্রেণী:জামালপুর জেলার ব্যক্তি বিষয়শ্রেণী:শ্রেষ্ঠ কাহিনীকারের জন্য জাতীয় চলচ্চিত্র পুরস্কার (বাংলাদেশ) বিজয়ী
thumb|বৃদ্ধাশ্রমে বার্ধক্যে উপনীত বয়সীদের মধ্যে প্রেম বেশি বয়সে যৌনক্রিয়া এই বিষয়টি যৌন উদ্দীপনা, যৌন কর্মকাণ্ড, আগ্রহ, অভিমুখিতা, অন্তরঙ্গতা, স্বভাব, এবং সামগ্রিক ভাবে মধ্যবয়সী ও বেশি বয়সের মানুষের যৌনতাকে বুঝায়; একই সাথে সমাজ অধিক বয়সে যৌনক্রিয়াকে কীভাবে গ্রহণ করে, তা নিয়েও বিষয়টি আলোচনা করে। বয়স বৃদ্ধির সাথে সাথে এই অন্তরঙ্গতার ইচ্ছা হ্রাস পায় না। যদিও বেশি বয়সে যৌন অভিব্যক্তি প্রকাশে নানা বাধা বিপত্তি দেখা যায় এবং যৌন ইচ্ছা পুর্ন করতে নিরুৎসাহিত করা হয়। বেশি বয়সে, যৌনতা একটা ট্যাবু হিসেবে বিবেচনা করা হয়; যদিও এটা স্বাস্থ্যকর চর্চা হিসেবে বিবেচিত। তবে বয়স যৌনতায় একটা প্রভাব ফেলতে পারে। যদিও মানব শরীরের বেশি বয়সের ফলে তার প্রজননে একটা প্রভাব পরে। তবে যৌন কর্মকাণ্ড জীবনের শেষ বছরেও করা যায়।  শারীরিক পরিবর্তন নারী এবং পুরুষ উভয়েরই কামপ্রেরণা বয়স বৃদ্ধির সাথে সাথে হ্রাস পায় কিন্ত কখনোই সম্পুর্ণভাবে কামহীন হয়ে যায় না। নারীর কাম ভাব পুরুষের চেয়ে দ্রুত হ্রাস পায়। যদিও সবার ক্ষেত্রে হ্রাস পায় না। নারীর জৈবিক ক্রিয়া-রজোনিবৃত্তির জন্য; তার যৌন উদ্দীপনা স্তিমিত হয়ে যায়। কিছু ক্ষেত্রে যোনিতে অনুপ্রবেশ বেশি বয়সের নারীতে বেদনাদায়ক হয় (উদাহরণস্বরুপ দেখুন ভ্যাজিনিসমুস)। যাইহোক, হরমোন প্রতিস্থাপন থেরাপি নারীর রজোনিবৃত্তির হার হ্রাস করতে পারে এবং নারীর অনেক সুযোগ আছে; যার মাধ্যমে তারা যৌন জীবন উপভোগ করতে পারে। একইভাবে পুরুষের জন্য ইরেক্টাইল ডিসফানশন চিকিৎসা; তাকে যৌন উদ্দীপনায় সক্রিয় করে তোলে।   তথ্যসূত্র   বিষয়শ্রেণী:যৌনক্রিয়া বিষয়শ্রেণী:মানব যৌনতা ও বয়স বিষয়শ্রেণী:বার্ধক্য
thumb|right|100px বুদ্ধিজীবী হত্যাকাণ্ড বলতে ১৯৭১ এর ১৪ ডিসেম্বর রাতে পাকিস্তানি বাহিনী তাদের দেশীয় দোসর রাজাকার, আলবদর ও আল শামস বাহিনীর সহায়তায় দেশের শ্রেষ্ঠ সন্তানদের নিজ নিজ গৃহ হতে তুলে এনে নির্মম নির্যাতনের পর হত্যা করাকে বোঝায়। ১৯৭১ এর ১৪ ডিসেম্বরের নির্মম হত্যাকাণ্ডের কথা স্মরণ করে প্রতিবছর বাংলাদেশে পালিত হয় শহীদ বুদ্ধিজীবী দিবস।  বিস্তারিত
করুণানিধান বন্দ্যোপাধ্যায় (১৯ নভেম্বর, ১৮৭৭ — ৫ ফেব্রুয়ারি, ১৯৫৫) একজন বাঙালী রোমান্টিক রবীন্দ্রানুসারী জাতীয়তাবাদী কবি।   প্রারম্ভিক জীবন  তিনি নদিয়া জেলার শান্তিপুরের কাছে বাগআঁচড়া গ্রামে জন্মগ্রহণ করেছিলেন। পিতার নাম নৃসিংহ বন্দ্যোপাধ্যায়। করুণানিধান শান্তিপুর মিউনিসিপ্যাল স্কুল থেকে ১৮৯৬ সালে এন্ট্রান্স ও কলকাতা মেট্রোপলিটন ইনস্টিটিউশন থেকে এফ.এ পাস করে কলকাতা জেনারেল অ্যাসেমব্লিজ ইনস্টিটিউশনে বি.এ পড়া শুরু করেন। ১৯০২ সালে বি.এ পাশ করে শিক্ষকতা করতেন।   কাব্যপ্রতিভা  ছাত্র জীবন থেকে কবিতা লিখতেন। তার প্রথম লেখা দেশাত্মবোধক কাব্য বঙ্গমঙ্গল প্রকাশিত হয় ১৯০১ সালে। এটি রাজরোষে পড়ার আশঙ্কায় বিনা নামে বের হয়। অন্যান্য কাবগ্রন্থের মধ্যে প্রসাদী, ঝরাফুল, শান্তিজল, শতনরী, রবীন্দ্র আরতি, গীতায়ন ইত্যাদি উল্লেখযোগ্য। তার দ্বারা পরবর্তীতে মোহিতলাল মজুমদার প্রমুখ অনেক কবি প্রভাবিত হন।   সম্মান  সাহিত্যে অবদানের কারণে কলকাতা বিশ্ববিদ্যালয় তাকে  জগত্তারিণী স্বর্ণপদক প্রদান করে ১৯৫১ সালে।   তথ্যসূত্র   বিষয়শ্রেণী:২০শ শতাব্দীর ভারতীয় পুরুষ লেখক বিষয়শ্রেণী:২০শ শতাব্দীর ভারতীয় কবি বিষয়শ্রেণী:রোমান্টিক কবি বিষয়শ্রেণী:ভারতীয় পুরুষ কবি বিষয়শ্রেণী:১৮৭৭-এ জন্ম বিষয়শ্রেণী:১৯৫৫-এ মৃত্যু বিষয়শ্রেণী:নদিয়া জেলার ব্যক্তি বিষয়শ্রেণী:২০শ শতাব্দীর বাঙালি কবি বিষয়শ্রেণী:বাঙালি পুরুষ কবি
মালাপ্পুরম (; ) ভারতের কেরল রাজ্যের মালাপ্পুরম জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪০ মিটার (১৩১ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে মালাপ্পুরম শহরের জনসংখ্যা হল ৫৮,৪৯০ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৮০%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে মালাপ্পুরম এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।  যোগাযোগ দক্ষিণ রেলের ম্যাঙ্গালোর-সোরানুর দ্বিত্ব-বৈদ্যুতিন রেল পথে জেলার তানুর, তিনুর ও কুট্টিপুরাম রেলওয়ে স্টেশন অবস্থিত।     তথ্যসূত্র   বহিঃসংযোগ   Malappuram Municipality  বিষয়শ্রেণী:কেরলের শহর ও নগর বিষয়শ্রেণী:ভারতের মহানগর
|- | class="hintergrundfarbe6" |  | style="text-align:center" | x20px|border| |alt= | style="text-align:center" | x20px|border| |alt=e | style="text-align:center" | x20px|border| |alt=x | style="text-align:center" | x20px|border| |alt=ex | style="text-align:center" | x20px|border| |alt=t | style="text-align:center" | x20px|border| |alt=et | style="text-align:center" | x20px|border| |alt=xt | style="text-align:center" | x20px|border| |alt=ext | style="text-align:center" | x20px|border| |alt=h | style="text-align:center" | x20px|border| |alt=eh | style="text-align:center" | x20px|border| |alt=xh | style="text-align:center" | x20px|border| |alt=exh | style="text-align:center" | x20px|border| |alt=u | style="text-align:center" | x20px|border| |alt=ue | style="text-align:center" | x20px|border| |alt=ux | style="text-align:center" | x20px|border| |alt=uex | style="text-align:center" | x20px|border| |alt=ut | style="text-align:center" | x20px|border| |alt=uet | style="text-align:center" | x20px|border| |alt=uxt | style="text-align:center" | x20px|border| |alt=uext | style="text-align:center" | x20px|border| |alt=uh | style="text-align:center" | x20px|border| |alt=ueh | style="text-align:center" | x20px|border| |alt=uxh | style="text-align:center" | x20px|border| |alt=uexh | class="hintergrundfarbe8" |  For displaying pictogram tables in Wikipedia:Route diagram template/Catalog of pictograms.
সুমাকিয়্যেহ () একটি ফিলিস্তিনি খাবার। এটি গাজা শহরের স্থানীয় খাবার এবং সাধারণত উৎসবের দিনে প্রস্তুত করা হয়। এর নাম এসেছে মসলা সুমাক থেকে।গাজার খাবার আল-হাদ্দাদ, লায়লা, দিস উইক ইন প্যালেস্টাইন। টার্বো কম্পিউটারস অ্যান্ড সফটওয়্যার কো. লি. জুন ২০০৬, সংগ্রহের তারিখ: ২০০৮-০১-০৭। এটি একটি ঐতিহ্যবাহী আরব খাবার। ১১শ শতকে আবু আল-মুতাহহার আল-আজদি-এর কাহিনি হিকায়াত আবু আল-কাসিমে অন্যান্য খাবারের সাথে এর উল্লেখিত হয়েছে।গির্ট ইয়ান ভান গেল্ডার, গডস ব্যাংকুয়েট (নিউ ইয়র্ক: কলাম্বিয়া ইউনিভার্সিটি প্রেস, ২০০০) পৃ. ৭৬ ইবন আল-মুবাররাদ ১৫শ শতকের কিতাব আল-তিবাখাতে এর প্রস্তুতির নির্দেশনা দিয়েছেন।  গুঁড়ো করা সুমাক প্রথমে পানিতে ভিজিয়ে রাখা হয়। তারপর এতে তাহিনি (তিল বাটা), অতিরিক্ত পানি এবং ঘন করার জন্য ময়দা মেশানো হয়। এই মিশ্রণটি পরে সাঁতলানো কাটা চার্ড, ঢিমে আঁচে রান্না করা গরুর মাংসের টুকরো এবং ছোলার সাথে যোগ করা হয়। এটি জলপাই তেলে রসুনের সঙ্গে ভাজা ডিল বীজ এবং মরিচ দিয়ে মশলাদার করা হয়। তারপর এটি বাটিতে ঢেলে ঠান্ডা করা হয়। এটি খেতে পিটা রুটি ব্যবহার করা হয়।  তথ্যসূত্র  বিষয়শ্রেণী:আরব রন্ধনশৈলী বিষয়শ্রেণী:ফিলিস্তিনি রন্ধনশৈলী
কার্স্টেন মোর-টাওয়ার্স (, ; জন্ম: ১ জুলাই ১৯৯২) হলেন একজন সাবেক কানাডীয় ফিগার স্কেটার। তিনি আন্তর্জাতিক প্রতিযোগিতার মঞ্চে মাইকেল মারিনারোর সাথে জুটি হিসেবে ফিগার স্কেটিংয়ের পেয়ার স্কেটিং বিভাগে কানাডার প্রতিনিধি হিসেবে প্রতিদ্বন্দ্বিতা করতেন।  ১৯৯৫ সালে ফিগার স্কেটিংয়ে অভিষেক করা মোর-টাওয়ার্স কানাডার হয়ে ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি একটি রৌপ্য পদক জয়লাভ করেছেন।  প্রারম্ভিক জীবন কার্স্টেন মোর-টাওয়ার্স ১৯৯২ সালের ১লা জুলাই তারিখে কানাডার অন্টারিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন মোর-টাওয়ার্স কানাডার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি মাইকেল মারিনারোর সাথে যুগলবদ্ধ হয়ে ফিগার স্কেটিংয়ের পেয়ার স্কেটিং প্রতিযোগিতায় অংশগ্রহণ করেছিলেন। মোর-টাওয়ার্স সর্বমোট ১৮১.৩৭ পয়েন্ট অর্জন করে সার্বিকভাবে দশম স্থান অধিকার করেছিলেন। শর্ট প্রোগ্রামে ৬২.৫১ পয়েন্ট স্কোর করে তারা ত্রয়োদশ স্থান অধিকার করেছিলেন এবং ফ্রি স্কেটিংয়ে ১১৮.৮৬ পয়েন্ট নিয়ে তিন ধাপ এগিয়ে দশম স্থানে উঠে এসেছিলেন।  তিনি রোমান সাদোভস্কি, ম্যাডেলিন শিজাস, মাইকেল মারিনারো, ভানেসা জেমস, এরিক র‍্যাডফোর্ড, পাইপার গিলস এবং পল পুয়ারিয়ের সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা সর্বমোট ৫৩ পয়েন্ট নিয়ে সম্মিলিত অবস্থানে চতুর্থ স্থান অধিকার করেছিলেন; যেখানে শর্ট প্রোগ্রাম/রিদম ডান্সে তারা ২৪ পয়েন্ট অর্জন করেছিলেন এবং ফ্রি স্কেটস/ডান্সে ২৯ পয়েন্ট পেয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় নারী পেয়ার স্কেটার বিষয়শ্রেণী:কানাডার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
সল () একটি অবিচ্ছিন্ন তরল মাধ্যমে ক্ষুদ্র কঠিন কণা দিয়ে তৈরি একটি কোলয়েডাল সাসপেনশন। সল স্থিতিশীল এবং টিন্ডাল প্রভাব প্রদর্শন করে, যা আসলে কোলয়েডের কণা দ্বারা আলোর বিচ্ছুরণ। উদাহরণের মধ্যে রয়েছে রক্ত, কালির রঞ্জক চূর্ণ, কোষীয় তরল, রং, অ্যান্টাসিড এবং কাদা।  কৃত্রিম সল দুটি প্রধান পদ্ধতি দ্বারা প্রস্তুত করা যেতে পারে: বিচ্ছুরণ (Dispersion) এবং ঘনীভবন (Condensation)। বিচ্ছুরণ পদ্ধতিতে, বল মিলিং এবং ব্রেডিগের আর্ক পদ্ধতির মতো কৌশলগুলির মাধ্যমে কঠিন কণাগুলিকে কোলয়েডীয় মাত্রায় হ্রাস করা হয়। ঘনীভবন পদ্ধতিতে, রাসায়নিক বিক্রিয়ার মাধ্যমে বড় অণু থেকে ছোট কণা তৈরি হয়।  বিচ্ছুরণকারী এজেন্ট ব্যবহারের মাধ্যমে সলগুলির স্থায়িত্ব বজায় রাখা যেতে পারে, যা কণাগুলিকে একত্রিত হতে বা সাসপেনশন থেকে বেরিয়ে আসতে বাধা দেয়। সলগুলি প্রায়শই সল-জেল প্রক্রিয়াতে ব্যবহৃত হয়, যেখানে একটি ক্রসলিংকিং এজেন্ট যোগ করার মাধ্যমে একটি সল জেলে রূপান্তরিত হয়।  একটি সলে, কঠিন কণাগুলি একটি তরল অবিচ্ছিন্ন পর্যায়ে বিচ্ছুরিত হয়, যখন একটি ইমালশনে, তরল ফোঁটাগুলি একটি তরল বা আধা-কঠিন অবিচ্ছিন্ন পর্যায়ে বিচ্ছুরিত হয়।  কোলয়েডের যে ধর্মগুলি সলের জন্য প্রযোজ্য  অসম মিশ্রণ  এই কোলয়েডের কণাগুলি ১-১০০ ন্যানোমিটার ব্যাসের হয়  টিন্ডাল প্রভাব  অত্যন্ত স্থিতিশীল এবং সহজে জমা বাঁধে না  ব্রাউনীয় গতি আরও দেখুন ইমালশন জেল (কোলয়েড) তথ্যসূত্র  বিষয়শ্রেণী:কোলয়েড রসায়ন বিষয়শ্রেণী:কোলয়েড
সিস্টারহুড অনলাইন মিক্সটেপ হলো সিস্টারহুডের প্রথম প্রকল্প। এটি ছিল একটি অনলাইন মিক্সটেপ। দীয়াহ প্রেজেন্টস সিস্টারহুড ২০০৮ সালের মে মাসে চালু হয়েছিল। মিক্সটেপ মাইস্পেসের মাধ্যমে শুরু হয়েছিল এবং ইন্টারনেটের মাধ্যমে তার জন্মের সত্য থাকার জন্য অনলাইনে বিনামূল্যে রাখা হয়েছিল। দীয়াহ খান অনলাইনে তরুণ মুসলিম মহিলাদের সাথে যুক্ত ছিলেন যারা উচ্চাকাঙ্ক্ষী র‍্যাপার, গায়ক এবং কবি ছিলেন। এই সিস্টারহুড সংগ্রহটি তার ধরনের প্রথম অনলাইন মিক্সটেপ হয়ে ওঠে। এই মিক্সটেপ প্রকল্পের প্রতিক্রিয়া প্রাথমিকভাবে ইতিবাচক এবং পশ্চিমা মিডিয়া এবং মুসলিম সম্প্রদায়ের কাছ থেকে খুব সহায়ক ছিল।  মুসলিম কাউন্সিল অফ গ্রেট ব্রিটেনের (এমসিবি) ডেপুটি সেক্রেটারি জেনারেল ডাঃ দাউদ আবদুল্লাহ এক বিবৃতিতে প্রকল্পটির প্রতি উদ্বেগ প্রকাশ করে বলেন, "ইসলাম অনুসারে, নারী শিল্পীদের মিশ্র দর্শকের সামনে অভিনয় করা থেকে বিরত থাকা উচিত"। এবং "ইসলামী দৃষ্টিভঙ্গিতে নারীদের নিজেদের প্রতি অপ্রয়োজনীয় মনোযোগ আকর্ষণ করা উচিত নয়, কারণ এটি পুরুষ দর্শকদের উপর প্রভাব ফেলবে। ইসলামের নৈতিক কাঠামো ইতোমধ্যেই নির্ধারিত হয়েছে এবং নারীদের বাণিজ্যিক লাভের জন্য এর সীমানা অতিক্রম করা উচিত নয়।"  দীয়াহ ইঙ্গিত দিয়েছিলেন যে তিনি তরুণ মুসলিম মহিলাদের সমর্থন এবং সিস্টারহুড উদ্যোগকে অব্যাহত রাখবেন।  দীয়াহ বলেন, "এই যুবতী মহিলাদের এবং তাদের মতো অন্যদের তাদের স্বপ্ন ও প্রত্যাশার জন্য সেখানে উৎসাহিত করার জন্য এটি প্রথম ছোট পদক্ষেপ। যদিও সিস্টারহুডের অনেক মহিলা তাদের শৈল্পিক যাত্রার একেবারে শুরুতে এবং তাদের সৃজনশীল এবং শৈল্পিক অভিব্যক্তিগুলি অন্বেষণ এবং আবিষ্কার করতে শুরু করেছেন, আমি আশা করি যে সিস্টারহুডের মাধ্যমে তারা তাদের নৈপুণ্যের আরও বিকাশ এবং উন্নতির জন্য একে অপরের কাছ থেকে অনুপ্রেরণা এবং উৎসাহ পাবে। আশা করি আমরা পশ্চিমাদের সমাজে বসবাসকারী শিল্পী এবং মুসলিম নারী উভয়ের মত তাদের কণ্ঠ ও মতামত শোনার জন্য একটি প্লাটফর্ম তৈরি করতে সাহায্য করতে পারি।"  দীয়াহ প্রযোজনা করেন বানাজ এ লাভ স্টোরি ডকুমেন্টারি দিয়ে। ২০১২ সালের সেপ্টেম্বরে লন্ডনের রেইনডান্স ফিল্ম ফেস্টিভ্যালে ছবিটি ইউকে প্রিমিয়ার পায়। পরিচালক এবং প্রযোজক হিসেবে দীয়াহ এর এটি প্রথম ছবি। এটি সেরা আন্তর্জাতিক ডকুমেন্টারি ফিল্মের জন্য ২০১৩ সালের এমি অ্যাওয়ার্ড সহ সমালোচনামূলক প্রশংসা এবং আন্তর্জাতিক পুরস্কার জিতেছে। ছবিটি ব্রিটিশ পুলিশকে অনার কিলিং সম্পর্কে প্রশিক্ষণ দিতে ব্যবহৃত হচ্ছে।  দীয়াহ প্রেজেন্টস সিস্টারহুড অনলাইন মিক্সটেপ (২০০৮): বিক্রির জন্য নয়। ২০০৮ সাল থেকে ওয়ার্ল্ড ওয়াইড ওয়েবে অনলাইনে স্ট্রিম করা হয়েছে। শিল্পী: লেডি ডিজলা – গান: আই ডোন্ট ক্রাই শিল্পী: জাস১জ্যাম (ফ্যাট. কিরণ জাম্মান) – গান: "রাইড (এ রেকুয়েম)" শিল্পী: এমসি সুরিয়া – গান: "ব্রেকিং দ্য সাইলেন্স" (জি-বিটজ্_পাইপলাইনপ্রোডাকশন) শিল্পী: শাহীন – গান: "রেভোলিউশন" শিল্পী: নিলুফার মীর – গান: "পোয়েট" শিল্পী: কিরণ জাম্মান – গান: "আই হেভ এ ড্রিম" শিল্পী: লিরিক্যাল লাইলা – গান: "আন-অ্যাবিউসড" শিল্পী: লেডি ম্যাসাকার – গান: "লাইফ" শিল্পী: এল্লি & খাই – গান: "ওয়াটার্স" শিল্পী: ফিনিক্স – গান: "লিপ অব ফেইথ" শিল্পী: ডিজি এমসি – গান: "ইন্সপেক্টা" শিল্পী: লেডি স্লি – গান: কিতাব শিল্পী: ইয়াসসালাম – গান: "বেল্লে আলজেরি" শিল্পী: নিয়া-ভি – গান: "৬ ডিগ্রি অব সেপারেশন" শিল্পী: কায়লা লাহমার – গান: "হাও ডু উই গেট হিয়ার"  তথ্যসূত্র  বিষয়শ্রেণী:ইসলাম ও নারী বিষয়শ্রেণী:২০০৮-এর অ্যালবাম বিষয়শ্রেণী:ইসলামি নারীবাদ
অনিল মুখার্জি বা অনিল মুখোপাধ্যায় (১০ অক্টোবর ১৯১২- ৭ ফেব্রুয়ারি ১৯৮২) বাংলাদেশী সাম্যবাদী রাজনীতিবিদ ও লেখক। তিনি ব্রিটিশ ভারত, পাকিস্তান(পূর্ব পাকিস্তান) ও বাংলাদেশের কমিউনিস্ট আন্দোলনের অন্যতম নেতা ছিলেন। ১৯৭১-এ বাংলাদেশের স্বাধীনতা যুদ্ধে সক্রিয়ভাবে অংশগ্রহণ করেন।   জন্ম  অনিল মুখার্জি বাংলাদেশের ঢাকা বিভাগের মুন্সীগঞ্জ জেলায় জন্মগ্রহণ করেন।   স্বাধীনতা সংগ্রামে  ১৯৩০ সালে কলেজে পড়ার সময় আইন অমান্য আন্দোলন করে কারারুদ্ধ হন। মেদিনীপুর জেলে থাকার সময় সশস্ত্র বিপ্লবে অংশগ্রহণের অভিযোগে ব্রিটিশ সরকার তাকে আন্দামানে সেলুলার জেলে প্রেরণ করে।   কমিউনিস্ট পার্টি  ১৯৩৮ খৃষ্টাব্দে মুক্তিলাভ করে কমিউনিস্ট পার্টিতে যোগ দেন। ১৯৪৬ এ নারায়ণগঞ্জ সুতাকল শ্রমিকদের ধর্মঘটে বিশেষ ভূমিকা নেন।কালের কণ্ঠ ৭ ফেব্রুয়ারি ২০১৭ দেশবিভাগ হলে পূর্ব পাকিস্তানে ৮ বছর জেলবন্দী থাকেন। মুক্তি পেলেও রাজনৈতিক আন্দোলনে জড়িত থাকার অপরাধে তাকে আত্মগোপন করতে হয় ১৯৭১ সাল অবধি। গোপনে মস্কো সফর এবং পূর্ব পাকিস্তানের কমিউনিস্ট পার্টির সদস্য হিসেবে ৭৫ টি পার্টির মহাসম্মেলনে প্রতিনিধিত্ব। বাংলাদেশের মুক্তিযুদ্ধে সক্রিয় ভূমিকা নেন। বাংলাদেশ কমিউনিস্ট পার্টির কেন্দ্রীয় কমিটির সম্পাদক নির্বাচিত হয়েছিলেন ১৯৭৩ এবং ১৯৮০ সালে।   উল্লেখযোগ্য গ্রন্থ   সাম্যবাদের ভূমিকা,  শ্রমিক আন্দোলনের হাতে খড়ি,  স্বাধীন বাংলাদেশ সংগ্রামের পটভূমি ও  হারানো খোকা   তথ্যসূত্র    বহিঃসংযোগ   রকমারি ডট কমে অনিল মুখার্জির বইসমূহ  বিষয়শ্রেণী:বাংলাদেশী পুরুষ লেখক বিষয়শ্রেণী:বাংলাদেশী রাজনীতিবিদ বিষয়শ্রেণী:১৯১২-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:মুন্সীগঞ্জের বিপ্লবী বিষয়শ্রেণী:বাংলাদেশের কমিউনিস্ট পার্টির রাজনীতিবিদ বিষয়শ্রেণী:বাংলাদেশী মার্ক্সবাদী